recursal/SuperWikiNEXT-32B huggingface dataset:
**Daxili qulaq** (*lat.* auris interna) ya sümük labirint (*lat.* labzrinthis) gicgah sümüyünün daşlıq hissəsində, daxili qulaq keçəcəyi ilə orta qulaq arasında yerləşmişdir. Vəzifə etibarilə eşitmə və müvazinət üzvlərinin ən əhəmiyyətli hissəsidir. sümük və zarlı labirint hissələrə bölünür. Zarlı labirint sümük labirintin içərisində yerləşir, və forma cəhətcə bir-birilərinə müvafiqdirlər.
Orta qulağın içəri divar daxili qulağa söykəndiyi üçün labirint divarı - *lat.* paries labyrinticus adlanır. Bunun mərkəzində bir hündürlük - *lat.* promontorium vardır. Bundan aşağı və dala ilbiz pəncərəsi - *lat.* fenestra cochleae (fenistra rotunda-BNA) yerləşmişdirki bu da ilbiz başlanğıcına açılır və özü də ikinci qulaq pərdəsi - *lat.* membrana tympani secundaria deyilən zar ilə örtülmüşdür. Həmin hündürlüyün yuxarısında dəhliz pəncərəsi (oval pəncərə) - *lat.* fenestra vestibuli (fenestra ovalis-BNA) yerləşmişdir; bu pəncərə dəhliz labirintinə açılır və qulaq sümükcüklərindən üzəngi əsası ilə tutulmuşdur. Dəhliz pəncərəsindən yuxarı və bir qədər dala üz siniri kanalının divarı tərəfindən əmələ gəlmiş hündürlük - *lat.* prominentia canalis fascialis yerləşmişdir.

Sümük labirint
--------------

**Sümük labirint** (*lat.* labyrinthus osseus) bir-birilə birləşmiş bir neçə boşluqdan ibarətdir; divarları sərt sümük maddədən təşkil olmuşdur. Sümük labirint üç hissədən ibarətdir: dəhliz-*lat.* vestibulum, ilbiz-*lat.* cochlea və üç ədəd yarımdairəvi sümük kanallar-*lat.* canales semicirculares ossei Dəhliz labirintin mərkəzi hissəsini təşkil edir; ilbiz ondan önə və içəriyə, yarımdairəvi kanallar dala, bayır və yuxarı tərəfə yerləşir.

Zarlı labirint
--------------

**Zarlı labirint** (*lat.* labyrinthus membranacesus) sümük labirintin daxilində yerləşərək, forma cəhətcə ona müvafiqdir. Burada üç yarımdairəvi axacaq, mərkəzi hissə (dəhlizə müvafiq hissə) və ilbiz axacağı ayırd edilir. Zarlı labirintin divarları yarımşəffaf birləşdirici toxuma zarından təşkil olunmuşdur və boşluğu endolimfa-*lat.* endolympha deyilən şəffaf maye (limfa) ilə doludur. Zarlı labirint sümük labirintdən kiçik olduğu üçün perilimfa sahəsi-*lat.* spatium perilymphaticum qalıe; bu da perilimfa-*lat.* perilympha adlanan maye ilə doludur. Perilimfa sahəsinin divarları yastı epitel ilə örtülüdür. Zarlı labirintin mərkəzi iki hissəyə bölünür: bir qədər böyük ellipsəbənzər kisəcik-*lat.* utriculus və bir qədər kişik kürəvi kisəcik-*lat.* sacculus.

Mənbələr
--------

* İnsanın Normal Anatomiyası, K. Balakişiyev, 1980, Maarif, III cild, səh. 337-338, UB-999,  (az.)
**Kənan Abdullaxanlı** (2 iyul 1987) — Azərbaycanlı para-cüdoçu. Kənan Abdullaxanlı, 2017-ci ildə baş tutan IV İslam Həmrəyliyi Oyunlarında gümüş medal qazanıb.

Karyerası
---------

Kənan Abdullaxanlı 2016-cı ildə XV Yay Paralimpiya Oyunlarına qatıldı. 1/8 final mərhələsində Ukrayna idmançısı Aleksandr Pominovu 101:000 hesabı ilə məğlub edən Kənan Abdullaxanlı, 1/4 final mərhələsində Cənubi Koreya cüdoçusu Qvanqqeun Çoiyə 000:101 hesabı ilə məğlub oldu və təsəlliverici qrupa vəsiqə qazandı. Bu mərhələdə o, İran idmançısı Həmid Əlizadəni 000:000 hesabı ilə məğlub etsədə, həlledici görüşdə Özbəkistan cüdoçusu Şirin Şaripova 000:001 hesabı ilə məğlub oldu və XV Yay Paralimpiya Oyunlarını 5-ci yerdə başa vurdu.

Kənan Abdullaxanlı 2017-ci ildə Azərbaycan bayrağı altında IV İslam Həmrəyliyi Oyunlarına qatıldı. +100 kiloqram çəki dərəcəsində o, Türkiyə idmançısı Dursun Hayranı 0000:0003 hesabı ilə məğlub etdi və həlledici, final görüşünə vəsiqə qazandı. Finalda görüşündə isə Kənan Abdullaxanlı, Özbəkistan cüdoçusu Şirin Şaripova 000:011 hesabı ilə məğlub oldu və IV İslam Həmrəyliyi Oyunlarının gümüş medalına sahib oldu.

Həmçinin bax
------------

* Azərbaycan 2017 İslam Həmrəyliyi Oyunlarında

İstinadlar
----------
**İlbiz** - *lat.* cochlea 2½ dəfə öz oxunun başına burulmuş spiral sümük kanal - *lat.* canalis spiralis cochleae. Uzunluğu 2 sm-ə bərabərdir. İlbiz kanalının bir ucu *lat.* apertura vestibularis deyilən dəlik vasitəsilə dəhlizdən başlazır və digər ucu isə kor surətdə tamam olur. İlbizin daxili qulaq keçəcəyinə baxan əsası - *lat.* basis concheae və təbil boşluğuna doğru baxan zirvəsi - *lat.* cupula concheae vardır.
İlbizin sağı (istinadı) mil - *lat.* modiolus adlanır; bu konusa bənzəyir və üfüqi istiqamətdə yerləşir; kütləsi süngəri sümük maddəsindən təşkil olunmuşdur. Milin əsası - *lat.* basis modioli bilavasitə daxili qulaq keçəcəyinə söykənir və üzərində ilbiz siniri şaxələrinə məxsus dəliklər vardır; bu dəliklər mil daxilində olan boylama kanalcıqlara - *lat.* canales longitundinales modioli keçir. İlbiz milindən ilbiz boşluğuna doğru bütün kanal boyu sümük spiral səfhə - *lat.* lamina spiralis ossea gedir; ancaq bi səfhə ilbiz kanalının qarşı divarına çatmır. Spiral səfhənin azad ucu ilbiz zirvəsində sivriləşir və qırmaq - *lat.* hamulus laminae spiralis adlanır. Spiral sümük səfhəsinin əsasında dar kanal - *lat.* canalis spiralis monioli vardır; bu kanal mildə olan boylama kanalcıqlarla birləşir; həmin kanalda spiral qanqlion (ilbiz sinir qanqlionu) yerləşir.
İlbiz boşluğu spiral səfhə vasitəsilə iki şöbəyə bölünür: 1) dəhliz pilləkəni - *lat.* scala vesibuli dəhlizlə birləşir və 2) təbil pilləkəni - *lat.* scala tympani ilbiz pəncərəsi vasitəsilə təbil boşluğuna açılır. Təbil pilləkənində ilbiz pəncərəsi yaxınlığında ilbiz su kəmərinin dəliyi - *lat.* apertura interna aquaeductus cochleae yerləşmişdir. İlbizin spiral səfhəyə qarşı duran divarında ikinci bir spiral səfhə - *lat.* lamina spiralis secundaria vardır.

Mənbələr
--------

* İnsanın Normal Anatomiyası, K. Balakişiyev, 1980, Maarif, III cild, səh. 341, UB-999,  (az.)
Vikipediyada bu adlı digər şəxslər haqqında da məqalələr var; bax: Kim (ad).

**Kim Kum-Ok** (9 dekabr 1988) — Koreya Xalq Demokratik Respublikasını təmsil edən marafonçu. Kim Kum-Ok Koreya Xalq Demokratik Respublikasını 2008, 2012 və 2016-cı ildə Yay Olimpiya Oyunlarında təmsil etdi. O, həmdə 2007-ci ildə Universiada Oyunlarında qızıl, 2010-cu ildə Asiya Oyunlarında isə bürünc medal qazanıb.

Karyerası
---------

Kim Kum-Ok birinci dəfə Olimpiya Oyunlarına 2008-ci ildə qatıldı. O, Çin Xalq Respublikasının paytaxtı Pekin şəhərində baş tutan XXIX Yay Olimpiya Oyunlarında marafon yarışlarında qüvvəsini sınadı və məsafəni 2 saat 30 dəqiqə 1 saniyəyə qət edərək 82 marafonçu sırasında 12-ci yeri tutdu.

Kim Kum-Ok özünün ikinci Olimpiadasına 2012-ci ildə qatıldı. Böyük Britaniyanın London şəhərində keçirilən XXX Yay Olimpiya Oyunlarında Kim Kum-Ok məsafəni 2 saat 33 dəqiqə 30 saniyəyə qət edərək 49-cu yeri tutdu.

Kim Kum-Ok növbəti Olimpiya Oyunlarına 2016-cı ildə qatıldı. O, Braziliyanın Rio-de-Janeyro şəhərində baş tutan XXXI Yay Olimpiya Oyunlarında marafon yarışlarında qüvvəsini sınadı və məsafəni 2 saat 38 dəqiqə 24 saniyəyə qət edərək 49-cu yeri tutdu.

Mənbələr
--------

### İstinadlar
**Florida Politexnik Universiteti** (*ing.* Florida Poliefir və ya qısaca: *FPU*) — Cənubi Florida Universitetinin kampusudur. Lakeland Florida, Amerika Birləşmiş Ştatlarına aid dövlət universitetidir. Florida Dövlət Universiteti sistemi yeni üzv təşkilatlarından və dövlət yalnız ictimai politexnik universitetdir. Florida Polxetnik Universitetində tələbələr elm, məntiq və riyaziyyat (Stem) texnologiya, mühəndislik kimi qabaqcıl sahələrində təhsil alırlar.

Kitabxana
---------

2014-cü ildə universitetdə tələbələr üçün yeni kitabxana istifadəyə verilib. Yeni kitabxananın əsas xüsusiyyəti ənənəvi kağız kitabların olmamasıdır. Bu layihə üzərində tanınmış memar Santyaqo Kalatrava işləyib. Kitabxananın elektron fondunda 135 mindən çox nəşr saxlanılır. Universitetin tələbələri öz planşet və ya noutbuklarından elektron kitaba çıxış əldə edə bilirlər. Zərurət olduqda kitabxanada quraşdırılmış printerlərin köməyi ilə lazımi materialları çap etmək mümkündür.

İstinadlar
----------

1. ↑  Integrated Postsecondary Education Data System. 1992.
2. ↑  Floridada kağız kitablardan imtina olunub. Arxivləşdirilib 2016-03-05 at the Wayback Machine "Azərbaycan" qəzeti. 29.08.2014  (az.)

|  |  |
| --- | --- |
|  | *Universitet ilə əlaqədar bu məqalə qaralama halındadır. Məqaləni redaktə edərək Vikipediyanı zənginləşdirin.* |
**Kristine Esebua** (19 mart 1985, Xobi bələdiyyəsi[d], Sameqrelo-Yuxarı Svaneti diyarı) — Gürcüstanlı oxatan. Kristine Esebua Gürcüstanı 2004, 2008, 2012 və 2016-cı ildə Yay Olimpiya Oyunlarında təmsil etdi.

Karyerası
---------

Kristine Esebua birinci dəfə Olimpiya Oyunlarına 2004-cü ildə qatıldı. O, Afinada baş tutan XXVIII Yay Olimpiya Oyunlarında fərdi yarışlarda, 1/32 final mərhələsində Hindistannın nümayəndəsi Reena Kumari ilə üz-üzə gəldi. Həmin görüşdə Kristine Esebua rəqibinə 149:153 hesabı ilə uduzdu.

Kristine Esebua növbəti Olimpiya Oyunlarına 4 ildən sonra Pekində qatıldı. O, XXIX Yay Olimpiya Oyunlarında fərdi yarışlarda, 1/32 final mərhələsində Yaponiyanın nümayəndəsi Yuki Hayaşi ilə üz-üzə gəldi. Həmin görüşdə Kristine Esebua rəqibinə 111:110 hesabı ilə qalib gəlsədə, növbəti görüşdə Yunanıstan təmsilçisi Elpida Romantziyə 111:112 hesabı ilə uduzdu.

Kristine Esebua özünün üçüncü Olimpiya Oyunlarına 2012-ci ildə Londonda qatıldı. O, XXX Yay Olimpiya Oyunlarında fərdi yarışlarda, 1/32 final mərhələsində Çilinin nümayəndəsi Denisse van Lamoen ilə üz-üzə gəldi. Həmin görüşdə Kristine Esebua rəqibinə 3:0 hesabı ilə qalib gəlsədə, növbəti görüşdə Cənubi Koreya təmsilçisi Li Sung-Jinə 1:3 hesabı ilə uduzdu.

Kristine Esebua özünün dördüncü Olimpiya Oyunlarına 2016-cı ildə qatıldı. O, Rio-de-Janeyrodə baş tutan XXXI Yay Olimpiya Oyunlarında fərdi yarışlarda, 1/32 final mərhələsində Hindistannın nümayəndəsi Deepika Kumari ilə üz-üzə gəldi. Həmin görüşdə Kristine Esebua rəqibinə 4:6 hesabı ilə uduzdu.

Mənbələr
--------

### İstinadlar
Vikipediyada bu ad-soyadlı digər şəxslər haqqında da məqalələr var; bax: Abdulla Ələkbərov.

**Abdulla Mustafa oğlu Ələkbərov** (1912 – 1981) — Biologiya elmləri doktoru, professor.

Həyatı
------

Abdulla Ələkbərov 1912-ci ildə anadan olmuş, Azərbaycan Dövlət Pedaqoji Universitetində ali təhsil almışdır. A.Ələkbərov 1946–1967-ci ildə illərdə AMEA-nın Zoologiya universitetində baş elmi işçi vəzifəsində çalışmış, namizədlik və doktorluq dissertasiyalarını Leninqrad Dövlət Universitetində müdafiə etmişdir. Abdulla Ələkbərov 1967-ci ildən ömrünün sonlarınadək Bakı Dövlət Universitetində tədris işləri üzrə prorektor, Biologiya fakültəsinin dekanı, Onurğasızlar və onurğalılar zoologiyası kafedralarının müdiri vəzifələrində çalışmışdırvə Şərəfsidir

Elmi yaradıcılığı
-----------------

Abdulla Ələkbərovun əsas tədqiqat sahəsi herpetologiyadır. Onun "Azərbaycanın suda-quruda yaşayanları və sürünənləri" (1978) adlı monoqrafiyası (rus dilində) nəşr olunmuşdur. A.Ələkbərov 80-ə qədər elmi məqalənin müəllifidir, 10 nəfər biologiya elmləri namizədi hazırlamışdır. Abdulla Ələkbərov "Qırmızı ulduz", "Şərəf nişanı" ordenləri və bir sıra medallarla təltif olunmuşdur.

Əsas monoqrafiyası
------------------

1. Azərbaycanın suda-quruda yaşayanları və sürünənləri. Bakı, 1978

İstinadlar
----------

1. ↑  Bakı Dövlət Universitetinin professorları. — Bakı, 2014
**Əbu Müslim məscidi** və ya **Əbu Müslüm məscidi** — Azərbaycanın Quba rayonunun Xınalıq kəndində yerləşən məscid.

Quba rayonunun Xınalıq kəndində yerləşən bu məscid, deyilənlərə görə, Abbasi xilafətinin banisi Abbasın sərkərdəsi Əbu Müslim əl-Xorasani tərəfindən təxminən VIII əsrdə tikdirilib. Ehtimal olunur ki, həmin sərkərdə o vaxtlar Azərbaycanın hakimi olmuşdur. Məscid keçmiş SSRİ dövründə anbar kimi istifadə edilsə də, hazırda yerli əhali tərəfindən əvvəlki kimi məscid halına gətirilmişdir. Bu məsciddə hazırda kənd camaatı cümə namazlarını qılır. Xınalıqdakı Əbu Müslüm məscidinin ağac sütunları oyma üsulu ilə müxtəlif formalı nəbati motivlər və göl təsvirləri ilə bəzədilmişdir.

Məscidin girişində, sağ tərəfdə 2 metr yüksəklikdə yerləşən 2 müxtəlif daş üzərində "runa" yazıları həkk olunub. Yazıların təqribən 3-8-ci əsrlər arasında yazıldığını ehtimal etmək olar. Yazıların tam olaraq tərcümə olunmasa da, təxmini mənası Günəşin doğması və yeni tarixin başlanması mənasını daşıyır.

340 m2 həcmi var və 340 nəfərlikdir.

İstinadlar
----------

1. ↑  **Tərxan Paşazadə**, *"Azərbaycanın milli etnik nümayəndələri – ceklilər"*, **"Azərbaycan Müəllimlər İnstitutunun Xəbərləri"**, № 1, Bakı, "Müəllim", 2009 s.37
2. 1 2  **Tərxan Paşazadə**. *Əbu Müslim məscidi.* "Cəmiyyət və Din" qəzeti. 8-14 avqust 2013, № 29 (215). səh. 9, 15 Arxivləşdirilib 2023-12-11 at the Wayback Machine.  (az.)
3. ↑  **"Xınalıq" məqaləsi**, Azərbaycan Sovet Ensiklopediyası, X cild, Bakı, 1987, səh. 89
4. ↑  "Fuad Hüseynzadə. "Nuhdan qalan dilin daşıyıcıları", "Paritet" qəzeti, 26 noyabr 2010". 2011-08-23 tarixində orijinalından arxivləşdirilib. İstifadə tarixi: 2011-03-29.

Xarici keçidlər
---------------

* Vikianbar Vikianbarda **Əbu Müslim məscidi (Xınalıq)** ilə əlaqəli mediafayllar var.
**Mozambik bayrağı** — Mozambikin dövlət bayrağı.

Forması
-------

BMT üzvü ölkələr arasında odlu silahın həkk oldunduğu üç bayraqdan biri də Mozambik bayrağıdır. Bu bayraq dünyada yeganə bayraqdır ki, onun üzərində Kalaşnikov avtomatının şəkli var. Bununla yanaşı bayraqda toxa təsvirinə də rast gəlmək olar ki, avtomatla birgə onlar X-ya bənzər forma yaradırlar.

1975-ci ildə Portuqaliyadan müstəqilliyini aldıqdan sonra Mozambik Azadlıq Hərəkatının bayrağı sayılan, 3:2 nisbətində üfüqi vəziyyətdə yaşıl, qara, sarı zolaqlar və qırmızı düzbucaqlı üzbucaq olan bayrağa FRELIMO-nun (Frente de Libertação de Moçambique - Mozambik Azadlıq Cəbhəsi) simvolları əlaqə edilərək 1983-cü ildə rəsmi bayraq kimi qəbul edilmişdir. Bu vaxta qədər isə bayrağın dizaynı bir qədər fərqli olmuşdur.

Bayraqdakı **yaşıl rəng** - ölkənin yerüstü sərvətlərini, **qara rəng** - Afrika qitəsini, **qızılı** **sarı rəng** - ölkənin yeraltı sərvətlərini, **qırmızı rəng** - müstəmləkəçiliyə qarşı müqaviməti, suverenliyin müdafiəsi və milli azadlıq uğrunda silahı mübarizəni, **ağ rəng** - Mozambik xalqının mübrizənin haqlılığını və sülhü, **sarı beşguşəli ulduz** - mozambik xalqının beynəlmiləl həmrəylik ruhunu, **kitab** - təhsili, **toxa** - kənd təsərrüfatını, istehsalatı və **AK-47** - silahlı mübarizəni və ölkənin müdafiəsini simvolizə edir.

Həmçinin bax
------------

* Mozambik gerbi

İstinadlar
----------

1. ↑  Hansı dövlətin bayrağında Kalaşnikov avtomatının şəkli var? Arxivləşdirilib 2021-10-18 at the Wayback Machine **kulis.az** 09.11.2013.  (az.)
2. ↑  "Mozambik Respublikasının Konstitusiyası, IV Fəsil, Maddə 193". 2022-02-08 tarixində arxivləşdirilib. İstifadə tarixi: 2019-06-06.

|  |  |
| --- | --- |
|  | *Mozambik ilə əlaqədar bu məqalə qaralama halındadır. Məqaləni redaktə edərək Vikipediyanı zənginləşdirin.* |



|  |  |
| --- | --- |
|  | ***Bayraq** ilə əlaqədar bu məqalə qaralama halındadır. Məqaləni redaktə edərək Vikipediyanı daha da zənginləşdirin.* |
**Hindistan Memarlıq Şurası** — Hindistanda memarlıq sahəsi ilə bağlı əsas qurum.

Tarixi
------

1972-ci ildə Hindistan Federativ Respublikasının Parlamenti tərəfindən təsis edilmişdir.

Fəaliyyəti
----------

Ölkədəki bütün memarların Memarlıq Şurasında qeydiyyatdan keçməsi nəzərdə tutulur. Memarların qeydiyyatını aparmaqla yanaşı, bu Şura, ekspertlər komitəsi vasitəsilə memarlıq sahəsi üzrə ixtisaslaşmış təhsil müəssisələrində müvafiq standartlara riayət olunmasına da nəzarət edir.

İstinadlar
----------

1. 1 2 3  Hindistan Federativ Respublikasının təhsil sistemi. Arxivləşdirilib 2014-09-09 at the Wayback Machine muallim.edu.az, 01.07.2011.  (az.)

Xarici keçidlər
---------------

* coa.gov.in — Hindistan Memarlıq Şurasının rəsmi saytı


|  |  |
| --- | --- |
|  | *Hindistan ilə əlaqədar bu məqalə qaralama halındadır. Məqaləni redaktə edərək Vikipediyanı zənginləşdirin.* |



|  |  |
| --- | --- |
|  | ***Memarlıq** ilə əlaqədar bu məqalə qaralama halındadır. Məqaləni redaktə edərək Vikipediyanı zənginləşdirin.* |
**Jan Nikolas Artür Rembo** (*fr.* Arthur Rimbaud; 20 oktyabr 1854, Şarlevil Mezyer, Fransa — 10 noyabr 1891, Marsel, Fransa) — fransız şair, simvolizmin ədəbiyyatda ən böyük təmsilçilərindən biri.

Həyatı
------

Artür Rembo 20 oktyabr 1854-cü ildə Fransanın şimalındakı Ardennes bölgəsində yerləşən Şarlevil Mezyer qəsəbəsində, Burbon küçəsi 73 ünvanında doğulmuşdur. Atası Frederik dənizçi olmuşdur və anası Vitali ilə gənc yaşda ayrılmışdır. Vitali Roşe yaxınlığında yaşayan ferma sahibi varlı bir ailənin qızı idi. İlk doğulan uşağa atasının adı Frederik verilmişdir. İkinci uşaq olan Artür, anası ilə eyni adı daşıyan Vitali və 4-cü uşaq Rembonun həyatında vacib rol oynayan İzabeldir.

Artür Rembo cəmi 37 il yaşayıb. Qısa həyatının çox hissəsini, kasıb, ac, küçələrdə soyuqdan üşüyən avara kimi keçirib. Rembo Fransadan piyada və tamamilə pulsuz İtaliyaya, Almaniyaya, Belçikaya səyahət edib, qarlı Alp dağlarını piyada aşıb.

Yaradıcılığı
------------

16 yaşı olanda Rembo şeirlərini romantik şair Teodor de Banvilə göndərir. O ilahi gözəlliyin axtarışı üçün şairlər səltənəti olan Parnasa (Parnas – qədim yunanların inancına görə şeir və şairlər aləminin mövcud olduğu dağ) qoşulmaq istəyini bildirir.

Əsərləri
--------

Rembo Afrikada
Yazıçının sağlığında çap olunan əsərləri:

* Sərxoş gəmi / *Le bateau ivre* (1871)
* Cəhənnəmdə bir yay / *Une Saison en Enfer* (1873)
* Aydınlatma / *Les illuminations* (1874)

Xarici keçidlər
---------------

* Arthur Rimbaud – Poets.org  (ing.)
* Poetic Space – Extensive online library of Rimbaud translations and biographies  (ing.)
* Rimbaud Illuminations – from the original *Publications de la Vogue*, 1886 Arxivləşdirilib 2012-12-22 at the Wayback Machine  (fr.)
* THE QUIET LIFE Artür Rembonun şəkil və portretləri
* Artür Rembo: tez sönmüş ömrün dühası - Araşdırma  (az.)

1. ↑  LIBRIS. 2018.
Ensiklopediyanın müəllifi Nəsiman Yaqublu kitabın təqdimatında. 18.05.2013
**Məhəmməd Əmin Rəsulzadə ensiklopediyası** — Nəsiman Yaqublunun müəllifi olduğu və ictimai-siyasi xadim, Azərbaycan Xalq Cümhuriyyətinin banilərindən Məhəmməd Əmin Rəsulzadənin həyatı, yaradıcılığı və əsərləri haqqında geniş məlumat toplandığı ensiklopediya.

Haqqında
--------

18 may 2013 tarixində Məhəmməd Əmin Rəsulzadə İrsini Araşdırma Fondu "M.Ə.Rəsulzadə Ensiklopediyası"nın təqdimatını keçirib.

"M.Ə.Rəsulzadə Ensiklopediyası"nın müəllifi və Məhəmməd Əmin Rəsulzadə Fondunun rəhbəri Nəsiman Yaqublu ensiklopediyanın bu günlərdə çapdan çıxdığını bildirib. O, əsərin 504 səhifə həcmində olduğunu söyləyib.

Müəllifin dediyinə görə ensiklopediya Məhəmməd Əmin Rəsulzadənin ictimai-siyasi fəaliyyətinin Azərbaycan, Türkiyə, Almaniya, Fransa, Polşa dövrləri daxil olmaqla, bütün dövləri tam şəkildə əhatə edir.

Ensiklopediya sosial şəkəbələrdə yerləşdirilə biləcək şəkildə hazırlanıb. Belə ki, orada 300-ə qədər sənədin özü və fotosu hazırlanıb, 200-ə qədər məktub, yazışmalar əksini tapıb.

Bundan əlavə, M.Ə.Rəsulzadənin rəhbərliyi ilə hazırlanan qəzet və jurnalların biblioqrafiyası tərtib edilib. Biblioqrafiyaya Məhəmməd Əmin Rəsulzadənin sağlığında nəşr etdirdiyi 1150 məqalə və 27 kitabın adı daxil edilib.

"Bu ensiklopediya M.Ə.Rəsulzadənin Azərbaycan dövlətinin qurulmasının ideoloq və baş memarı olmasının təsdiqidir və XX əsrdə ikinci belə şəxsiyyət olmayıb", - deyə N.Yaqublu ensiklopediyanın nəşrinin mahiyyətinə toxunub.

Müəllif həm də ensiklopediyanı Azərbaycan Demokratik Respublikasının 95 illiyinə Fondun töhfəsi adlandırıb.

Məzmun
------

Xəbərdarlıq **Xəbərdarlıq:** ***Yazının davamı əsərin məzmunu haqqında məlumat ehtiva edir.***

Ensiklopediya Azərbaycanın dövlət xadimi M.Ə. Rəsulzadənin həyat və fəaliyyətinə həsr edilib.

İlk dəfədir ki, M.Ə. Rəsulzadənin həm Azərbaycanda, həm də mühacirətdəki fəaliyyəti geniş araşdırılır. Bu ensiklopediyada M.Ə. Rəsulzadənin bütün yazılarının və əsərlərinin ümumi biblioqrafiyası da verilib.

Kitabda təqdim olunan çoxlu sayda fotolar, arxiv sənədləri və yeni məlumatlar M.Ə. Rəsulzadənin bir şəxsiyyət kimi böyüklüyünü bir daha təsdiqləyir.

Bu ensiklopediyadan elm adamları, siyasi xadimlər, diplomatlar və tədqiqatçılar faydalana bilər.

Xəbərdarlıq **Xəbərdarlığın sonu.**

Nəşr
----

Ensiklopediya 2013-cü ildə Bakı Kitab Klubunda 504 səhifə, 500 nüsxə çap edilib.

İstinadlar
----------

1. ↑  "Məhəmməd Əmin Rəsulzadə ensiklopediyası" ( (az.)). kitabklubu.org. 2017-11-21 tarixində arxivləşdirilib. İstifadə tarixi: 2018-02-17.

Həmçinin bax
------------

* Məhəmməd Əmin Rəsulzadə
* Nəsiman Yaqublu

Xarici keçidlər
---------------

* *Nəsiman, Yaqublu.* Məhəmməd Əmin Rəsulzadə ensiklopediyası (PDF). Bakı: Bakı Kitab Klubu. 2013. səh. 504 səh. ISBN 978-9952-8202-2-5. Archived from the original on 2015-04-10. İstifadə tarixi: 2014-12-17.
* ""M.Ə.Rəsulzadə Ensiklopediyası"nın təqdimatı olub". amerikaninsesi.org. 2013-05-18. 2014-12-17 tarixində arxivləşdirilib. İstifadə tarixi: 2014-12-17.
**Məmməd Əli Nasir Məhəmməd oğlu** — Azərbaycan yazıçısı, "Qızıl qələm" mükafatçısı.

Həyatı
------

Məmməd Əli Nasir 1931-ci ildə Şamaxı Şəhəri Cəmcəmli kəndində anadan olmuşdur. Kiçik yaşlardan onun ədəbiyyata olan marağı, onu yaşıdlarınıdan fərqləndirmişdir. 8-ci sinfi kənddə bitirib, Şamaxı şəhərində pedoqoji məktəbə daxil olmuşdur. Oranı da fərqlənməylə bitirib, bir müddət müəllimlik fəaliyyəti göstərmişdir. Sonra Bakı Dövlət Universtedinin jurnalistika fakültəsinə daxil olmuşdur. Onun istedadı və ədəbiyyata marağı yazdığı məqalələrlə, əsərlərdə aydın görülmüşdür. "Hərb və hikmət, Maksim və Kornac, Aşiq Nemət Dərbəndi".

Universİtetdə təhsil ala-ala bir çox qəzetlerdə çıxan ədəbi bədii publistik məqalələri bir çoxlarını maraqlandırmışdı. Universteti bitirdikdən sonra Bakı Ali Partiya məktəbinə daxil olmuş, oranıda əla qiymətlərlə bitirmisdir. Bitirdikdən sonra ali vəzifələrdə çalışmışdır. Bir çox əsərlərin, şeirlərin müəllifi olmuşdur.

Böyük gürcü klassiki Şota RustaveLinin "Pələngi dərisi geymiş pəhləvan" epik dastanından bəhrələnərək yaratdığı "Taryel" mənsum pyesi, SSRİ-nin bir neçə respublikasında müvəffəqiyyətlə tamaşaya qoyulmuşdur. Uzun müddət teatırın repertuarından düşməyən "Taryel" tamaşasını qurluşçu rejissor Yusif Bağırov respublikanın xalq artisti Cahangir Cahangirov SSSR xalq ressamı, Dmitri Tavadze və başqaları ruh yüksəkliyi ilə ərsəyə gətirmişlər.

Məhəmməd Əli Nasir, həm də bir loğman idi, 1991-ci ildən Səhiyyə Nazirliyinin sistemində çıxan loğman qəzetinin baş redaktoru kimi çalışmışdır. O‚ xalq təbabətinin öyrənilməsi, toplanılması və təbliği sahəsində fərqlənməyə başlamışdır. Ədibin"Əbədi şəfa xəzinəsi" və "şəfa peyğəmbəri" kitablarıda bu baxımdan misilsiz əhəmiyyət kəsb edir. Eyni zamanda o, rus xalq təbabətçilərinin "150 resept"ini də dilimizə tərcümə edərek, şəfa peyğembəri kitabını çap etdirmişdir.

Məhəmməd Nasirin "Səmavi səyahət" və "Qobustan-namə" kitablarınıda isə müəlifin qiymətli ədəbi əsərləri yer tutmuşdur.

Məhəmməd Nasir "Qızıl qələm" mükafatçısıdır.

İstinadlar
----------
**"MMM" Səhmdar Cəmiyyəti** — Rusiyanın ən iri maliyyə piramidalarından biri.

Tarixi
------

1992-ci ildə Sergey Mavrodi tərəfindən qeydiyyatdan keçirilmişdir.

Məqsədi
-------

Şəxsi səhmlərinin mübadiləsi üçün əhalinin pul gəlirlərinin qəbul edilməsi üzərində ixtisaslaşmışdı.

Adının mənası
-------------

**MMM** adındakı 3 "**M**" hərfi Sergey **M**avrodi, onun qardaşı Vyaçeslav **M**avrodi və həyat yoldaşı Olqa **M**elnikovanın soyadlarının baş hərflərindən götürülmüşdür.

Yüksəliş dövrü
--------------

Şirkət fəaliyyət göstərdiyi 5 il ərzində onun 10-15 milyon nəfər iştirakçısı olmuş; bu müddətdə 27 milyon səhm və 72 milyon bilet hazırlamışdı. İnkişaf etdiyi dövrdə gəliri ayda 200% olmuşdur.

İflası
------

1994-cü ilin yayında mətbuatda belə bir məlumat yayıldı ki, Rusiyanın Vergilər Xidməti və Vergi Polisi "MMM"in strukturlarından birini yoxlarkən şirkətdə *"vergi qanunvericiliyinin kobud şəkildə pozulması"* faktlarını aşkar etmiş və şirkətə 49,4 milyard rubl cərimə təyin etmişlər. Lakin Sergey Mavrodi cəriməni ödəməkdən imtina etmişdir. Nəticədə vergi orqanları ilə aralarında münaqişəyə və əmanətçilər arasında panika yaranmışdır. Onlar tez bir zamanda səhm və biletləri satmağa başladılar. Nəticədə avqustun 4-də şirkətin qiymətli kağızlarının kursu 100 dəfə aşağı düşdü və şirkət iflasa uğradı.

1997-ci ilin sentyabrında Moskva Arbitraj Məhkəməsinin qərarı ilə "MMM" iflas elan edilmişdir. Onun yaradıcısı Sergey Mavrodi isə 2007-ci ildə 4,5 il müddətinə azadlıqdan məhrum edilmişdir. Moskva hakimləri bu "maliyyə piramidası"nın yaradıcısından cəmi 18,7 milyon rubl ala bilmişdir ki, bu məbləğ aldadılan əmanətçilərə dəyən zərəri ödəyə bilməmişdir. Məhkəmə icraçılarının verdikləri məlumata görə, "MMM"in əmanətçilərə olan ümumi borcu 5 milyard rubl dəyərində qiymətləndirilir.

Mənbə
-----

* Piramidalar yenidən fəaliyyətdədir. banker.az  (az.)
Vikipediyada bu ad-soyadlı digər şəxslər haqqında da məqalələr var; bax: Tofiq Abbasov.

**Tofiq Abasov** (tam adı *Tofiq Teymur oğlu Abasov*; d.11 yanvar 1924; Bakı – ö.21 fevral 2005; Bakı) – Azərbaycan idmançısı, Azərbaycan SSR əməkdar bədən tərbiyəsi və idman xadimi (1964), SSRİ əməkdar məşqçisi (1960), professor (1988).

Həyatı
------

Tofiq Abasov 11 yanvar 1924-cü ildə Azərbaycan Respublikasının Bakı şəhərində anadan olmuşdur. 1951-ci ildə Azərbaycan Dövlət Bədən Tərbiyəsi İnstitunu bitirmişdir. Tofiq Abasov həmçinin Böyük Vətən müharibəsi iştirakçısı olmuş, 2005-ci il fevral ayının 21-də Bakı şəhərində vəfat etmişdir.

Karyerası
---------

1952–77-ci illərdə Respublikanın basketbol yığma komandasının baş məşqçisi, 1976–96-cı illərdəə isə Azərbaycan Basketbol Federasiyasının prezidenti olmuşdur.

1947–51-ci illərdə basketbol üzrə dəfələrlə Azərbaycan çempionu olmuşdur.

Mükafatlar
----------

Qırmızı Bayraq, I dərəcəli "*Vətən müharibəsi*" ordenləri ilə təltif olunmuşdur.

İstinadlar
----------

1. ↑  Azərbaycan Milli Ensiklopediyası (25 cilddə). 1-ci cild: A – Argelander (25 000 nüs.). Bakı: "Azərbaycan Milli Ensiklopediyası" Elmi Mərkəzi. 2009. səh. 10. ISBN 978-9952-441-02-4.

Xarici keçidlər
---------------

* Tofiq Abbasovun xatirəsi yad edildi Arxivləşdirilib 2014-07-02 at the Wayback Machine
* Tofiq Abbasov yad ediləcək
**Mihraç Akkuş** (*türk.* Mihraç Akkuş ; 1 iyun 2000) 60 kiloqram çəki dərəcəsində yarışan türk cüdoçudur.

Həyatı
------

Mihraç Akkuş 1 iyun 2000-ci ildə anadan olmuşdur. 7 uşaqlı ailənin dördüncü uşağıdır. Anası evdar qadındır, böyük qardaşı ilə Mihraç güləşlə məşğul olurlar. Mihraç Bülənt Əcəvit adına Bədən Tərbiyəsi Universitetində təhsil alır.

### Karyera

Mihraç 2012-ci ildən cüdo ilə məşğul olmağa başladı. Karyerasının əvvəlində kadet kateqoriyasında çıxış etdi. 2015-ci ildə Klucda keçirilən Avropa Kubokunda bürünc medala layiq görülmüşdür. Bielsko-Biala mərhələsində yeddinci olmuşdur. Növbəti il Antalyada və Berlində baş tutan mərhələlərdə beşinci yeri tutdu.

2017-ci ildə Antalyada keçirilən Avropa Kubokunda bürünc medalı qazandı. Teplisdə isə qızıl medala yüksəldi. Mihraç Akkuş həmçinin, Ployeşti mərhələsində üçüncü oldu və sonra kadet kateqoriyasında Dünya və Avropa Çempionatını qazandı.

2018-ci ildə Liqnanoda keçirilən Avropa Kubokunda bürünc medal qazanaraq aşağı səviyyədə oyun nümayiş etdirdi. Eyni zamanda, Praqadakı oyunlarda beşinci oldu. Yeniyetmələr arasında Avropa Çempionatında bürünc medalın sahibi oldu. Bu oyunda Fransa cüdoçusu Coffon Honisi, Finlandiya cüdoçusu Saha Luukası, Rusiya cüdoçusu Konstantin Simeonidisi, Azərbaycan cüdoçusu Yaşar Nəcəfovu və Bolqarıstan cüdoçusu Yasin Belabbası məğlub etdi.

2019-cu ildə Yekaterinburqda keçirilən Böyük Vuruş Oyunlarında Rusiya cüdoçusu Yaşuyevə məğlub oldu. Özbəkistan cüdoçusu Kemran Nurillayevə isə qalib gəldi. Eyni ildə keçirilən Antalya Qran-Prisində Özbəkistan cüdoçusu Kemran Nurillayevə uduzdu. Braziliya cüdoçusu Felip Kitadaya, Ukrayna cüdoçusu Artem Lesyuka, Rusiya cüdoçusu Albert Oğuzova və Yamayka cüdoçusu Devin Valdenburqa qalib gəldi. Akkuş bu Qran-Pridə bürünc medala sahib oldu.

2019-cu ildə Bakıda baş tutan Bakı Qrend Slem oyunlarında Fransa cüdoçusu Valide Xyara məğlub oldu və Monqolustan cüdoçusu Unubold Lxaqvacamtsa qalib gəldi.

Mihraç Akkuş 2019 Avropa Oyunlarında iştirak etmişdir. Gürcüstan cüdoçusu Luxumi Çixvimianiyə məğlub olsa da, Bolqarıstan cüdoçusu Valentin Alipiyevə qalib gəldi.

Zaqreb Qran-Prisində Gürcüstan cüdoçusu Temur Nozadzeyə, Portuqaliya cüdoçusu Rodriqo Kosta Lopezə, Mərakeş cüdoçusu İssam Bassuya qalib gəldi. Polşa cüdoçusu Tomer Qolomba məğlub oldu və 7-ciliyi əldə etdi. Daşkənd Qran-Prisində isə beşinci oldu.

2020 Tel-Əviv Qran-Prisində gümüş qazandı və Parisdə beşinci yeri tutdu. Bu uğurlar Akkuşun 2021-ci ildə Tokioda keçiriləcək 2020 Yay Olimpiya Oyunlarında Türkiyəni təmsil etmək hüququ qazanmasına imkan verdi. Olimpiya Oyunlarında Akkuş Butan cüdoçusu Nqavanq Namqyelə qalib gəldi, Qazaxıstan cüdoçusu Yeldos Smetova məğlub oldu.

İstinadlar
----------

1. ↑  Mihrac Akkus Judoka. (ing.) Judolnside. 10 iyul 2021. Arxivləşdirilib. 6 iyun 2021.
2. ↑  Zülal Atagün. Qızıl Uşaq Olimpiadaya gedir. (tr). hurriyet.com.tr. 10 iyul 2021. Arxivləşdirilib. 10 iyul 2021.
3. ↑  Mihraç Akkuş Arxivləşdirilib 2021-07-31 at the Wayback Machine. Beynəlxalq Cüdo Federasiyası.
**Alvaro Uribe Veles** (*isp.* Álvaro Uribe Vélez; d. 4 iyul 1952, Medellin, Antioqa, Kolumbiya) — Kolumbiya Respublikasının 31-ci Prezidenti (2002-2010).

Həyatı
------

4 iyul 1952-ci ildə Medellin şəhərində anadan olmuşdur.

Fəaliyyəti
----------

1976-cı ildə Ticarət üzrə Medellin Dövlət Müəssisələrinin rəhbəri olmuşdur.

1977-1978-ci illərdə Kolumbiya Əmək Nazirliyində Sədr vəzifəsində çalışmışdır.

1980-1982-ci illərdə Kolumbiya Mülkü Aviasiyasının direktoru vəzifəsində çalışmışdır.

1984-1986-cı illərdə Medellin Şəhər Şurasının deputatı olmuşdur.

1995-1997-ci illərdə Antioqanın Qubernatoru olmuşdur.

1986-1990, 1990-1994-cü illərdə senator olmuşdur.

2002-ci ildə ölkənin Prezidenti seçilmişdir. 2006-cı ildə yenidən bu vəzifəyə seçilmişdir. 7 avqust 2010-ci ilə qədər bu vəzifədə olmuşdur.

Ailəsi
------

Evlidir, 2 övlad atasıdır.

Şəkilləri
---------

* 
* 
* 
*

İstinadlar
----------

1. 1 2 3 4 5 6 7 8 9  Kolumbiya Respublikasının Prezidenti Alvaro Uribe Velesin tərcümeyi-halı[*ölü keçid*]. mfa.gov.az  (az.)

Xarici keçidlər
---------------


Vikianbarda Alvaro Uribe Veles ilə əlaqəli mediafayllar var.

* alvarouribevelez.com — Alvaro Uribe Veles rəsmi saytı
**Danimarka azərbaycanlıları** — tarixi Azərbaycandan kənarda yaşayan etnik azərbaycanlıların təşkil etdiyi Azərbaycan diasporunun Danimarkada yaşayan hissəsinin adı.

Diaspora təşkilatları
---------------------

Hazırda bu ölkədə azərbaycanlıların bir sıra cəmiyyət və birlikləri fəaliyyət göstərir:

* "Vətən" Cəmiyyəti;
* Danimarka-Azərbaycan Dostluq Cəmiyyəti;
* Danimarka-Azərbaycan Türk Qadınlar Birliyi;
* Danimarka Azərbaycan Mədəniyyət Mərkəzi;
* Danimarka-Azərbaycan Cəmiyyəti;
* Danimarka Azərbaycan Gənclər Təşkilatı.

Qeyd olunan qurumların əsas fəaliyyət istiqamətləri Danimarkada Azərbaycanı layiqincə təmsil etmək, ölkənin üzləşdiyi problemlər, Dağlıq Qarabağ münaqişəsi, Ermənistanın təcavüzkar siyasəti, eləcə də zaman-zaman Azərbaycan xalqına qarşı törədilən soyqırım siyasətini danimarkalılara çatdırmağa yönəlib. Həmçinin, paralel olaraq Azərbaycanın zəngin tarixi-mədəni irsi, mədəniyyəti də həmin qurumlar tərəfindən Danimarka ictimaiyyətinə çatdırılır.

Tədbirlər
---------

Danimarkada yaşayan azərbaycanlılar hər ilin mart ayında Herlev şəhərində Novruz bayramı münasibətilə tədbir keçirirlə. Türklər, ruslar, özbəklər, uyğurlar, latışlar, ukraynalılar və başqa millətlərin nümayəndələrinin də iştirak etdiyi bu bayram şənliyi yerli ictimaiyyət tərəfindən böyük maraqla qarşılanır.

28 may Respublika Günü də dünyanın hər bir ölkəsində olduğu kimi Danimarkada da azərbaycanlılar tərəfindən geniş qeyd edilir. Bu bayram ənənəvi olaraq hər il Hillerod şəhərinin mərkəzindəki "Torvet" meydanında qeyd edilir.

Tanınmışlar
-----------

* Məsud Aşina;
* Səfər Sadiqi.
* Səid Aşina

İstinadlar
----------

1. 1 2 3 4 5 6 7 8 9 10 11  Danimarka azərbaycanlıları Arxivləşdirilib 2016-03-04 at the Wayback Machine. olaylar.az, 31.08.2012.  (az.)
2. 1 2  Danimarka azərbaycanlıları Fariz Bədəlovun öldürülməsi ilə bağlı etiraz aksiyası keçirmişlər Arxivləşdirilib 2016-03-05 at the Wayback Machine. "Azərbaycan" qəzeti, 26.04.2011, səh. 3.  (az.)
3. ↑  Anar Turan. "Qürbətdə yaşayan hər bir soydaşımız doğma Vətənin təəssübünü çəkməlidir" Arxivləşdirilib 2015-03-17 at the Wayback Machine. "Xalq qəzeti", 01.01.2015.  (az.)

Xarici keçidlər
---------------

* "Vətən" Cəmiyyətinin saytı.  (az.)

| ⛭Azərbaycan diasporu |
| --- |
| ABŞ • Argentina • Almaniya • Macarıstan • Kanada • Rusiya • Belarus • Belçika • Bolqarıstan • Çin • Yaponiya • Yunanıstan • Qazaxıstan • Böyük Britaniya • İspaniya • Norveç • Türkiyə • Türkmənistan • Qırğızıstan • Özbəkistan • Ukrayna • Fransa • Estoniya • İsveç • Danimarka |

|  |  |
| --- | --- |
|  | ***Etnik qrup** ilə əlaqədar bu məqalə qaralama halındadır. Məqaləni redaktə edərək Vikipediyanı zənginləşdirin*. |
**Onuma Sittirak** (13 iyun 1986) — Tailand milli voleybol komandası voleybolçusudur.

Həyatı
------

Onuma Sittirak 1986-cı ildə Tailandın Surat Thani bölgəsində anadan olmuşdur.

Karyerası
---------

Voleybolçu karyerasına ölkəsinin Bankong Bank klubunda başlamışdı. Karyerasında ən böyük nailliyyətlərini ölkəsində Federbrau klubu ilə yaşamışdır. 2009, 2010 və 2011-ci illərdə bu komanda ilə Asiya Çempionlar liqasında çempionluqlar yaşamışdır. 2009 Asiya çempionatının ən dəyərli oyunçusu seçilmişdir. Həmçinin bu turnirin ən yaxşı zərbəçisi mükafatını da qazanmışdır.

2012-ci ildə İqtisadçı komandasına transfer olunan Sittirak bir müddət sonra Avropa adından söz etdirməyi bacarmışdır.

2013-cü ildə Yaponiyada keçirilən "Grand Champions Cup" un ən məhsuldar oyunçusu olmuşdu.

2013–14 mövsümündə İqtisadçıyla ilk Çempionlar Liqası təcrübəsini qazanan tailandlı turnirin son matçında Vakıfbanka qarşı keçirilən görüşdə mövsüm ərzindəki ən yaxşı oyununu nümayiş etdirmişdir.

Sittirak öz gözəlliyi ilə də digər voleyboçaldan fəqlənir. Hətta, o, 2004-cü ildə Asiya Çempionlar liqasının ən gözəli də seçilmişdir

İstinadlar
----------

1. ↑  Player profile in FİVB Arxivləşdirilib 2012-08-23 at the Wayback Machine  (ing.)
2. ↑  İqtisadçı Onuma Sittirak ilə müqavilə müddətini uzadıb [*ölü keçid*]  (ing.)
3. ↑  Onuma Yaponiyada bombardir oldu **zaman.az** [*ölü keçid*]  (az.)
4. ↑  Sittirak Fürstdən geri qalmadı Arxivləşdirilib 2016-03-07 at the Wayback Machine  (az.)
5. ↑  Asiya Çempionlar Liqasının ən gözəli Arxivləşdirilib 2013-08-06 at the Wayback Machine  (az.)
**Samirə Patzer İsmayılova** — Almaniya Azərbaycanlılarının Koordinasiya Mərkəzinin rəhbəri, Avropa Azərbaycanlıları Konqresinin prezidenti,

Həyatı
------

Samirə Patzer-İsmailova 1963-cu il fevralın 26-da Bakı şəhərində dunyaya gəlib. O, 1970-ci ildə Bakı şəhərində Bulbul adına orta ixtisas musiqi məktəbinə qəbul olub Samirə Patzer-İsmailova 1981-ci ildə həmin məktəbi qızıl medalla bitirib. O, 1981-ci ildə Uzeyir Hacıbəyov adına Azərbaycan Dovlət Konservatoriyasına daxil olub, 1986-cı ildə isə konservatoriyanı fərqlənmə diplomu ilə bitirib. 1986-1990-cı illərdə Bakı Mədəniyyət Texnikumunda fortepiano ixtisası uzrə muəllim işləyib. 1989-1991-ci illərdə Samirə Patzer-İsmailova Muslum Maqomayev adına Azərbaycan Dovlət Filarmoniyasında musiqi redaktoru kimi calışıb, Azərbaycan Dovlət Televiziyasında klassik musiqi proqramlarının muəllifi və aparıcısı olub. O, 1990-1995-ci illərdə Uzeyir Hacıbəyov adına Azərbaycan Dovlət Konservatoriyasında muəllim vəzifəsində işləyib və mədəni- ictimai fəaliyyət gostərib. S.İsmailova 1995-ci ildə Almaniyanın Koln Universitetində musiqişunaslıq kursu keçib. 1998-2007-ci illərdə Koln şəhərində Koln Musiqi məktəbində fortepiano və musiqi uzrə muəllim işləyib və pedaqoji fəaliyyətindəki peşəkarlığa gorə Avropa Fortepiano Muəllimləri Cəmiyyətinin uzvu seçilib.

2008-ci ildən etibarən Samirə Patzer-İsmailova Almaniyadakı Azərbaycanlıların Koordinasiya Mərkəzinin icraçı direktorudur. O, 2009-cu ildə Avropa Azərbaycan Konqresinin vitse-prezidenti seçilib..2009- cu ildən bu gunə qədər isə Samirə Patzer-İsmailova "Xocalıya Ədalət" kampaniyasının Almaniya uzrə koordinatorudur. 2011-ci ildə o, Almaniyadakı Turk-Azərbaycan Birliyinin sədr muavini seçilib.

2012-ci ildə isə Avropa Azərbaycan Konqresinin vitse-prezidenti, daha sonra 29 aprel 2012-ci ildə Almaniyanın paytaxtı Berlin şəhərində keçirilən Avropa Azərbaycanlıları Konqresinin IV qurultayında Almaniya Azərbaycanlılarının Koordinasiya Mərkəzinin rəhbəri Samirə Patzer İsmayılova AAK-ın Prezidenti seçilib.

Hazırda Samirə Patzer-İsmailova Almaniyadakı Azərbaycanlıların Koordinasiya Mərkəzinin rəhbəridir.

Mükafatları
-----------

2011-ci il, iyulun 4-də Azərbaycan Respublikası Prezidentinin Sərəncamı ilə Azərbaycan diasporunun inkişafı sahəsindəki xidmətlərinə gorə Samirə Patzer-İsmailova "Tərəqqi" medalı ilə təltif olunub.

İstinadlar
----------

1. 1 2 3 4  "Diaspor hərəkatında aktiv olan qadınlar" (az.). olaylar.az. 12.03.2014 16:33. 2016-03-04 tarixində arxivləşdirilib. İstifadə tarixi: 2014-04-01.
2. ↑  Avropa Azərbaycanlıları Konqresinin IV qurultayı başa çatıb — **gun.az** saytı Arxivləşdirilib 2012-05-10 at the Wayback Machine (az.)
3. ↑  Избран новый президент Конгресса азербайджанцев Европы — **news.day.az** saytı Arxivləşdirilib 2020-09-25 at the Wayback Machine (rus.)

Həmçinin bax
------------

* Avropa Azərbaycanlıları Konqresi
**Kirill Qaburiç** (*rum.* Chiril Gaburici; 23 noyabr 1976, Loqaneștı[d]) — Moldovanın baş naziri; "Azercell" şirkətinin keçmiş rəhbəri.

Kirill Qaburiç Moldovada mobil rabitə şirkətlərindən birinin — "Moldcell" şirkətinin baş direktoru vəzifəsindən sonra, 2012-ci ildə Azərbaycanda "Azercell" şirkətinin rəhbəri vəzifəsinə təyin olunub. 2014-cü ilin dekabrında "Teliasonera Group" şirkətində çalışmaqda maraqlı olmadığını bildirərək bu vəzifədən gedib.

2015-ci il fevralın 14-də Moldova prezidenti Nikolae Timofti tərəfindən Kirill Qaburiçin Moldovanın baş nazir postuna namizədliyi irəli sürülmüşdür. Parlamentin 18 fevral tarixində keçirilmiş iclasında onun namizədliyini 60 deputat dəstəkləmişdir ki, nəticədə Kirill Qaburiç baş nazir vəzifəsinə təsdiq edilmişdir.

İstinadlar
----------

1. 1 2 3 4 5  "Azercell"in eks-rəhbəri baş nazir oldu- Moldovada Arxivləşdirilib 2015-03-18 at the Wayback Machine. qafqazinfo.az, 18.02.2015  (az.)
2. ↑  Azercell Telecomun yeni prezidenti Kirill Qaburiç sentyabrda işə başlayır Arxivləşdirilib 2012-07-21 at the Wayback Machine. xeber.azeri.net, 14.07.2012  (az.)

|  |  |
| --- | --- |
|  Bu şablona bax   Sosial şəbəkələrdə | Facebook · Twitter |
| Lüğətlər və ensiklopediyalar | Böyük norveç · Böyük rus · Prabook |
**Marina Nekrasova** (19 aprel 1995, Voronej) — Rusiyanı və Azərbaycanı təmsil edən idman gimnastı.

Karyerası
---------

Marina Nekrasova 1998-ci ildən idmanla məşğuldur. Şəxsi məşqçisi Olqa Barlalavadır.

Rusiyada ciddi rəqabətə görə Marina Nekrasova yığmanın əsas heyətində yer almağı bacarmırdı və buna görə də Dünya və Avropa Çempionatlarında, nüfuzlu beynəlxalq turnirlərdə çıxış edə bilmirdi. 2014-cü ildə Azərbaycan Gimnastika Federasiyası (AGF) Marina Nekrasovanı Azərbaycan yığmasının heyətinə cəlb elədi. Həmin ildə Marina Nekrasova Azərbaycan Çempionatının qalibi oldu.

Marina Nekrasova 2015 və 2019-cu illərdə Azərbaycanı Avropa Oyunlarında təmsil elədi. 2016-cı ildə AGF Trophy beynəlxalq turnirinin bürünc medalına sahib olan Marina Nekrasova 2017-ci ildə İslam Həmrəyliyi Oyunlarının qalibi oldu.

2019-cu ilin iyulunda İtaliyanın Neapol şəhərində Universiada Oyunlarının qalibi olan Marina Nekrasova daha sonra Almaniyanın Ştutqart şəhərində baş tutan Dünya Çempionatının nəticələrinə əsasən olimpiya lisenziyasına sahib oldu.

Marina Nekrasova 2021-ci ildə Azərbaycanı Yaponiyada baş tutan XXXII Yay Olimpiya Oyunlarında təmsil elədi. Marina Nekrasova ümumi nəticədə təsnifat mərhələsini 48.232 balla 70-ci pillədə başa vurdu və final mərhələsinə vəsiqə qazana bilmədi. Ayrı-ayrı alətlərdə də Marina Nekrasova final mərhələsinə vəsiqə qazana bilmədi.

İstinadlar
----------

1. 1 2  Marina Nekrasova // .
2. 1 2 3  *Olympedia.org.* "Marina NEKRASOVA". www.olympedia.org (ingilis). 2022-08-30. 2022-08-30 tarixində arxivləşdirilib. İstifadə tarixi: 30.08.2022.
3. 1 2  *Olympedia.org.* "2020 Summer Olympics Games / Artistic gymnastics / Individual All-Around / Women". www.olympedia.org (ingilis). 2022-08-30. 2022-04-26 tarixində arxivləşdirilib. İstifadə tarixi: 30.08.2022.
4. ↑  *Azerisport.com idman portalı.* "Токио-2020: Марина Некрасова стала семидесятой на Олимпиаде". www.azerisport.com ( (rus.)). 11.02.2022. 2022-08-30 tarixində arxivləşdirilib. İstifadə tarixi: 11.02.2022.

|  |  |
| --- | --- |
|  Bu şablona bax   Sosial şəbəkələrdə | Vkontakte.ru · Facebook |
| Foto, video və audio | Instagram |
| Tematik saytlar | FIG · Olympedia |
| Lüğətlər və ensiklopediyalar | Prabook |
**Anna Nikolaevna Malova** — rusiyalı qadın voleybolçu. Libero mövqeyində oynayır. Rusiyanın perspektivli voleybolçularındandır.

Karyerası
---------

Anna Malova peşəkar voleybol həyatına 2008-ci ildə doğulduğu Ulyanovsk şəhərinin komandası İskra Samarada başlamışdır. O, hələ 17 yaşında məşqçi Emil Şamiloviç Zamaletdinova tərəfindən kəşf edilmişdi. İki il bu klubda oynadıqdan sonra karyerasında ən çox formasını geyinəcəyi Ufimoçkaya transfer olundu. Son olaraq o, Dinamo Moskva komandası ilə anlaşmış və bu komanda ilə bir illlik müqavilə imzalamışdı.

Anna Malovanın milli komanda karyerası da olduqca qarışıqdır. O, 2013-cü ildən milli komandaya çağrılmağa başlayır. Baş məşqçi əsasən meydançaya əsas heyətlə çıxmadıqda Annanın xidmətində maraqlı olur. O, 2013-cü ildə Boris Yeltsin Kubokunda əsas heyətdə yer almışdır. Bundan başqa həmin ildə keçirilən Avropa voleybol çempionatında da iştirak etmişdir.

İstinadlar
----------

1. ↑  От сурового ульяновского волейбола — к золоту Универсиады Arxivləşdirilib 2014-01-16 at the Wayback Machine  (rus.)
2. ↑  Анна Малова: "Сборная - это другая жизнь" Arxivləşdirilib 2013-11-03 at the Wayback Machine  (rus.)
3. ↑  Rəqibimiz təcrübəlilərdən imtina etdi Arxivləşdirilib 2016-03-07 at the Wayback Machine  (az.)
**Cedaizm** (*ing.* Jedi census phenomenon) — qeyri-ənənəvi inanclardan biri.

"Ulduz müharibələri" filminin rejissoru Corc Lukas yəqin ki, onun filmi əsasında yeni bir dinin yaranacağını və həmin dinin ardıcıllarının hansısa ilahi gücün varlığına inanacağını ağlına belə gətirmirdi. Mütəxəssislər haqlı olaraq cedaizmin dindən daha çox, submədəniyyət anlayışına uyğun gəldiyini bildirirlər. Belə ki, onun ardıcılları öz icmalarını yaratmayıblar, heç bir dini binası, ayin və ibadətləri yoxdur.

Bilindiyi kimi, filmin müsbət qəhrəmanları hansısa gizli gücə malik, onları qüdrətli döyüşçülərə çevirən "Ceday" ordeni cəngavərləridir. Onlar özləri kimi qüdrətli, qara gücə sahib "sithlər" ilə mübarizə aparırlar. İşıqlı qılınclarla silahlanmış xeyir və şər təmsilçiləri çox uzaq qalaktikada nüfuz əldə etmək uğrunda döyüşürlər. "Ulduz müharibələri" mifologiyasına görə, həmin gizli güc kainatı bir-birinə bəndləyir və bütün maddi varlıqların içindən keçir.

Yeni dinin tərəfdarları başlanğıcda güclü təbliğat işlərinə girişdilər. 2001-ci ildə bir çox internet istifadəçisi anonim məktublar aldı. Məktublarda deyilirdi ki, Böyük Britaniyada əhalinin növbəti dəfə siyahıya alınması zamanı ən azı 10 min nəfər öz inancını cedaizm kimi göstərsə, hökumət yeni dini rəsmi olaraq qəbul etmək məcburiyyətində qalacaq.

Təşviqat öz nəticəsini göstərdi: 10 min nəfərlik sərhəd ilk dəfədən aşıldı və Britaniyanın Ədliyyə Nazirliyi yeni dini "Jedi Knight", yəni "Ceday cəngavəri" kimi qeydiyyata aldı.

2003-cü ildə siyahıya alınmanın yekun nəticələri əsasında məlum oldu ki, Böyük Britaniyada cedaistlərin sayı buddist və yəhudilərdən də çoxdur. Dəqiq məlumata görə, Krallıqda 390 min cedaist yaşayır. Bu isə əhalinin 0,7%-i deməkdir. Statistikaya əsasən, cedaistlərin əksəriyyəti Brayton, Kembric, Oksford kimi iri universitet mərkəzlərinin ərazisində yaşayırlar.

Mənbə
-----

* **Güney Namazova**. *Ən qəribə inanclar*. "Cəmiyyət və Din" qəzeti. 15-21 may 2014, № 17 (250). səh. 12.  (az.)
**Robert Qarrett** (d. 24 may 1875; Baltimor, Birləşmiş Ştatlar - ö. 25 aprel 1961; Baltimor, Birləşmiş Ştatlar) — Birləşmiş Ştatları təmsil edən yüngül atlet. Robert Qarrett 1896 Afina Olimpiadasında iki qızıl və iki gümüş medal, 1900 Paris Olimpiadasında isə iki bürünc medal qazanıb.

Həyatı
------

Robert Qarrett 1875-ci ilin 24 may günündə Birləşmiş Ştatların Merilend ştatında Baltimor şəhərində anadan olub. 1961-ci ilin 25 aprel tarixində isə elə həmin şəhərdə ömrünün 85-ci yaşında vəfat edib.

### Afina Olimpiadası

Robert Qarrett 1896-cı ildə Yunanıstanın Afina şəhərində I Yay Olimpiya Oyunlarına dörd yarış üzrə qatıldı. Hündürlüyə tullanma yarışlarında mübarizə aparan Qarrett 1.65 metr nəticəyə imza atdı və Birləşmiş Ştatların digər nümayəndəsi Ceyms Konnolli ilə birgə I Yay Olimpiya Oyunlarının gümüş medalını qazandı.

Qarret lövhə atma yarışlarında isə 29.15 metr nəticə göstərdi və I Yay Olimpiya Oyunlarında özünün birinci qızıl medalını qazandı. Nüvə itələmə yarışlarında da Robert Qarrett analoji uğuru qazandı. 11.22 metr nəticə göstərən Qarrett Afina Olimpiadasında özünün ikinci qızıl medalını qazandı.

Robert Qarrett I Yay Olimpiya Oyunlarında dördüncü medalını uzunluğa tullanma yarışlarında qazandı. 6.35 metr uzunluğa tullanan Qarrett həmyerlisi Elleri Klarkdan geri qaldı və Afina Olimpiadasının gümüş medalını qazandı.

### Paris Olimpiadası

Robert Qarrett 1900-cı ildə Fransanın Paris şəhərində II Yay Olimpiya Oyunlarına qatıldı. Qarret həmin yarışlarında nüvə itələmə və üçtəkanla tullanma növündə mübarizə apardı. Üçtəkanla tullanmada Robert Qarrett 9.50 metr nəticəyə imza atdı və Paris Olimpiadasının bürünc medalını qazandı. Nüvə itələmə yarışlarında isə Qarrett 12.37 metr nəticəyə imzan atdı və yenə II Yay Olimpiya Oyunlarının bürünc medalını qazandı.

İstinadlar
----------
**Fərhad Qəribov** — Azərbaycan Respublikası Milli Məclisinin III çağırış deputatı.

Həyatı
------

Fərhad Həsən oğlu Qəribov 1952-ci il iyunun 20-də Kürdəmir rayonunun Muradxan kəndində anadan olmuşdur. Azərbaycan Politexnik İnstitutunun hidromeliorasiya fakültəsini bitirmişdir. 1 kitabın müəllifidir.

1974-cü ildən Azərbaycan Meliorasiya və Su Təsərrüfatı Nazirliyi Şirvan qışlaqlarının su ilə təminatı sisteminin istismarı idarəsində mühəndis işləyib.

1977-ci ildən "Muğanmeliorasiyasutikinti" Trestinin tikinti-quraşdırma idarəsində usta, iş icraçısı, böyük iş icraçısı, rəis müavini, rəis, 1985-ci ildən "Kəndtikinti" Trestinin tikinti-quraşdırma sahəsində iş icraçısı, baş mühəndis vəzifələrində çalışmışdır.

1986-cı ildən "Azərneft" Birliyinin "Azərneftlayihətikinti" Birliyində tikinti-quraşdırma idarəsinin rəisi, mənzil-kommunal kontorunun rəis müavini, 1989-cu ildən Azərbaycan Meliorasiya və Su Təsərrüfatı Nazirliyində mexanikləşdirilmiş səyyar dəstənin baş mühəndisi, rəisi, 1991-ci ildən tikinti-quraşdırma idarəsinin rəisi vəzifələrində işləmişdir.

2002–2004-cü illərdə "Debüt" Səhmdar Kommersiya Bankının məsləhətçi müşaviri işləmişdir. 2004–2005-ci illərdə "Azəri-Holdinq" maliyyə-sənaye qrupuna rəhbərlik etmişdir.

### Ailəsi

Evlidir. Elnur, Zöhrab, Rəşad, Anar, Qəribov adlarında 4 oğlu və Aytən Qəribova adında 1 qızı var.

İctimai-siyasi fəaliyyəti
-------------------------

1995-ci ildən "Azərneftlayihətikinti" Birliyinin rəisi, "Neftlayihətikinti" Açıq Səhmdar Cəmiyyəti İdarə Heyətinin sədri olmuşdur.

Yeni Azərbaycan Partiyasının üzvüdür.

İstinadlar
----------

1. ↑  Üçüncü çağırış Azərbaycan Respublikası Milli Məclisinin deputatları haqqında seçildikləri tarixə olan qısa MƏLUMATLAR. **meclis.gov.az** Arxivləşdirilib 2017-08-09 at the Wayback Machine  (az.)